Matovič, Igor, poslanec NR SR (2024-09-26):
Andrejko, počúval som tvoju tlačovku, hovoril si, že piť budeš až po tom, keď to bude definitívne schválené. Mám trošku pocit, že si si už upil. Takže dýchaj v kľude, ja slušne budem hovoriť a keď niekoho pravdivo nazveš, že to, čo som povedal Kotlárovi (povedané so smiechom), tak to nie je urážka. To je možno ešte veľmi jemne povedané a myslí si to o ňom každý normálny, rozumný človek. Takže skúsme si povedať ešte pár faktov, aby teda to bolo aj o faktoch navyše k emócii, ktorá k politike patrí. Nič nemuselo byť. Žiadne zdieranie ľudí nemuselo byť, ak by ste sem neprišli po minulých voľbách a pred Vianocami rýchlo-rýchlo 1,6 mld. rozhúkať. Vtedy ste rozhúkali 1,6 mld. A teraz, čuduj sa svete, máte napísané, že akurát tou konsolidáciou potrebujete 1,6 mld., ktorú ste vtedy rozhúkali a urobili ste to systematicky, čiže každý jeden rok. A zároveň 1,1 mld. na nové výdavky, čiže idete rozhúkať ďalšie peniaze. Lebo vy neviete normálne, zmysluplne investovať peniaze na to, aby produkovali v tej ekonomike ďalšie. Vy ich viete len rozflákať a rozkradnúť. To ste celí vy. Čiže ak toto zrátate, tak 1,6 mld., ktoré potrebujete kvázi na splatenie toho dlhu z minulého roku, čo ste si spravili navyše, mimo plánu, a 1,1 mld., ktoré chcete teda rozhúkať tento rok, máte to 2,7 mld., to je presne celá konsolidácia. Čiže ak by ste ktokoľvek z vás mali odvahu a povedali: Lacko Kamenický, s čím si prišiel, 2,7, nie, ty nemôžeš podpisovať také sprostosti, že tu rozhúkame najprv prachy a potom chceš od nás, aby sme zdierali našich vlastných voličov. Zober si to, zbaľ si tých päť švestiek a vypadni na ministerstvo financií. A nech by niekto takúto odvahu z vás mal a povie, že za to nezahlasuje, žiadna konsolidácia by nebola. Čiže vôbec by ste nemuseli ožobračovať ľudí. Zároveň ale platí, že navyše čo ste ešte spôsobili škodu, a to je priamy dopad politiky a ministra financií, ale aj vás všetkých, ktorí ste hlasovali za amnestie pre zločincov, je to, že ste povedali, že za zločiny už budú výrazne nižšie tresty, áno, aj za daňové zločiny, že budú výrazne nižšie tresty a takýmto spôsobom ste v tomto roku, iba v tomto roku okradli verejné financie o 500 mil. eur. Akým spôsobom to je vypočítané? Takzvaná efektívna daňová sadzba, ktorú zverejňuje a vypočítava Lackove ministerstvo, ktoré vypočítalo, jeho ministerstvo podotýkam, nie Matovičov prstocuc, efektívnu daňovú sadzbu v prvom kvartáli minulého roku, to sú tie prvé tri mesiace minulého roku, na 16,24 % a v prvých troch mesiacoch, kedy ste už vládli vy, na 15,54 %. Rozdiel 0,7 percentuálneho bodu, to znamená, 500 mil. v ťahu. Viete, kde v ťahu? V peňaženkách podvodníkov, ktorým vy ste cez vašu slávnu novelu Trestného zákona sľúbili, že môžu rozkrádať verejné financie beztrestne. Takže to, čo ste dali podvodníkom, teraz idete zobrať ľuďom a ešte sa nehanbíte povedať, že vlastne nič nemeníte, a však v podstate vy iba meníte jemne parametre rodičovského dôchodku. Že sa nehanbíte, vy nehanbi nehanebné. Takže ešte raz k Ficovi. Nikomu nebudete brať, to bol Ficov sľub. Dankov sľub – spoločne zastavme zdražovanie. A Pellegriniho sľub – chcete lacnejšie energie, voľte SMER. Ďakujeme pekne. Lacnejšie energie vo vašom podaní znamená o 30 % vyšší účet za plyn, 450 eur v priemere domácnosť, ktorá plynom kúri. Ak chcete vedieť, koľko takých domácností je, tak je ich pár stotisíc a keď chcete vedieť, že či aj vaši voliči kúria plynom, tak vám oznamujem, že áno, aj vaši voliči kúria plynom a dotkne sa ich to ešte výrazne viac ako všetkých tých ostatných, lebo vašich voličov je výrazne viac jako tých ostatných. Že vám nie je hanba. Keď hovoríte, že kto za to môže, o tom rozhodol európsky štatistický úrad. Keď tu donekonečna tento neschopný, bohužiaľ, minister verklikuje a rozširuje po internete o tom, jak on dostal zadlženú republiku, tak konečne sa ho opýtajte, či náhodou nemal v tej štátnej kase miliardy, ktoré mu tam istý Matovič napožičiaval za nulapercentný úrok, z ktorých bez problémov takto mohol splácať svoje staré dlhy, alebo nejakého podvodníka Počiatka a podobných ministrov, ktorý vládli predtým. Každopádne Eurostat povedal, že vláda, ktorá v období rokov 2020, 2021, 2022 a 2023, tieto štyri roky, bereme plnú zodpovednosť za toto obdobie, čo sa týka verejných financií, že v tomto období na Slovensku prvýkrát vládla vláda, ktorá mala nižší deficit vo verejných financiách ako priemerná krajina Európskej únie alebo ako priemerná krajina eurozóny. To znamená, že prvýkrát sme boli lepší ako priemer v Európe, prvýkrát za 30 rokov. Čiže neporovnávam sa len s vašimi prvým, druhým, tretím, štvrtým Ficom, ale porovnávam to aj s Dzurindom, aj s Radičovou, aj s Mečiarom. Prvýkrát sme boli lepší ako ostatní v Európe a čuduj sa svete, počas tých najťažších kríz. A čuduj sa svete, že vlastne tam nikto nebol, ktorý pred tým bol ministrom, jedine Korčok a Kolíková, čo boli štátni tajomníci za Fica. Takže nikto tam nemal ministerskú skúsenosť a napriek tomu sme tie krízy zvládli po finančnej stránke na jednotku, lebo sme boli lepší ako priemerná krajina Európskej únie. Potom ako klamete, ešte prepáčte, chalani, ale myslím, že som ani neminul veľa času, za 20 minút celkom dosť som porozprával, takže povieme si ešte ku klamstvám týchto ľudí a tohto, tohto ministra, lebo ten sa tým hrdí. A teraz si dáme taký základný test logického myslenia. Keďže tam chýba, takže poznáme odpoveď, ale nevadí. Takže rozširujú taký účet za Matovičovu, Hegerovu a Ódorovu vládu. Nech mi odpustí aj Heger, aj Ódor, že sa ich tu idem zastať, ale akože naozaj mi je smiešne, keď akože títo tĺci rozširujú do svojho publika informáciu napr. o tom, je tam, že 3,7 mld. sme urobili účet a oni preto musia konsolidovať, lebo my sme urobili dlhy. Takže ja vám teraz poviem napr. aké, čo nám vyčítajú. Vyčítajú mne, že sme spravili očkovací bonus za 280 mil. eur. Viete, čo bol očkovací bonus? Že 850-tisíc slovenských dôchodcov dostalo očkovací bonus. Áno, po 300 eur väčšina, niektorí po 200. To vari tým dôchodcom závidíte? Vy toto považujete za vyhodené peniaze? Keď sme dôchodcom dali peniaze na to, aby mali lepšiu životnú úroveň? Aby pomohli si sebe, deťom alebo vnúčatám v čase covidu? V čase krízy? To vážne sa za to nehanbíte vyčítať komukoľvek, že pomohol dôchodcom? Vyčítate mi, alebo teda nám spoločne legislatívnu smršť za 1,6 mld. eur. Jasné, ľudia nerozumejú, ja viem, že na to sa spoliehate. Napíše sa legislatívna smršť, ktovie, čo tam ten Matovič robil, to on tam asi strieľal s guľometom, tie peniaze niekam hádzal do Dunaja alebo niečo také robil, to smršť. A už si to hovorí jeden, druhý druhému z vašich voličov, ale nepoviete, čo sa za tým skrýva, čo ste tam napočítali. Viete, čo bolo v tej legislatívnej smršti a viete, čo teda tým myslíte? Alebo tí, ktorí vám to podhodili, aby ste to šírili vašim voličom? Možno aj pán Ľupták na svojom YouTube a Facebooku a neviem kde. Viete, čo tam skrýva? Pán Ľupták, ja viem, že neviete, ja vám to poviem. Skrývajú sa tam položky ako 600 mil. na mimoriadnu valorizáciu dôchodkov počas minulého leta. Šesťsto miliónov sme pridali dôchodcom. A viete, čo je sranda? Že vy ste nám za to hlasovali, aj SMER, aj HLAS. Ešte raz. Vy nám vyčítate niečo, čím sme pomohli dôchodcom, že sme im dali skoršiu valorizáciu, lebo bola vysoká inflácia, 600 mil. eur, SMER a HLAS nám za to zahlasujú, lebo hovoria, áno, správny krok, to podporíme. A vy nám to dnes vyčítate? Vy ste normálni? Ja viem, nie ste, lebo ste vychcaní. Lebo pre vás ide iba o tie čísla, aby ste mohli ľuďom ukázať, aké strašné máte tie verejné financie, aleže to je krok, na ktorom sme sa zhodli všetci, za ktorý ste nám vy zahlasovali, lebo to bola pomoc dôchodcom a nielen tým, čo sa zaočkovali, ale úplne všetkým, ktorí majú dôchodky. Že sa nehanbíte. Viete, čo tam nám teda vyčítate? Tristo miliónov na rodičovský dôchodok. To bolo v tej legislatívnej smršti. Áno, zaviedli sme ho a tam ho zaplatili. Áno, to bol ten jeden balík zákonov, ktorý sa vtedy prijal a na konci si tí ľudia, ktorí to sociálne naozaj cítia, zatlieskali a povedali si, že toto bolo dobré hlasovanie a pomohli sme ľuďom. A vy nám to zrazu teraz vyčítate po internetoch, že my sme zaviedli rodičovský dôchodok? Že matke, ktorá má na Orave päť detí a päť pracujúcich detí a na Slovensku pracujúcich detí, že zrazu sme boli schopní vyplatiť aj 1 500 eur? Áno, odmenu za to, že poctivo sa venovala tým deťom, že strávila nad nimi čas, že ich hnala do školy a že tie decká získali vzdelanie a že pracujú a že prispievajú do našeho štátneho rozpočtu a do našeho sociálneho zabezpečenia. Nie do rakúskeho, nemeckého a podobne, jako to idete zmeniť teraz vy. Vy teraz idete zobrať tým ľuďom peniaze, tým, ktorých deti pracujú a prispievajú do Sociálnej poisťovne na Slovensku, a idete rozdávať, síce dramaticky menej, ale idete rozdávať aj tým, ktorých deti pracujú v Anglicku, v Nemecku, Rakúsku a prispievajú na dôchodky Angličanov, Nemcov a Rakúšanov. Kde to je v súlade so zdravým rozumom? Kde je to v súlade s cítením, nejakým teda tým sociálnym, za ktoré sa skrývate? A viete čo, za čo ma tam kritizujete, alebo nás aj s Hegerom a Ódorom na tom vašom slávnom Liebesbriefe, čo je v tej legislatívnej smršti? Obedy zadarmo, 150 mil. eur. Obedy zadarmo v dvojnásobnej výške, ako ste ich urobili vy v roku 2019, keď vám tieklo do bot a báli ste sa, že prehráte voľby. Áno, zaviedli ste obedy a prispievali ste na ten obed 1,20 eur a my sme ho zvýšili na 2,10, čo môžme povedať skoro, že dvojnásobná výška. A stálo to 150 mil. a áno, bolo to súčasťou tej legislatívnej smršti. A viete, čo je na tom najzaujímavejšie? Že vy ste tiež za to hlasovali. Že sa nehanbíte takto ľudí klamať. Idete mi čo vyčítať, lotériu stále, očkovacia lotéria, Matovič prehajdákal peniaze na očkovacej lotérii. Viete, koľko stála tá očkovacia lotéria? Dvadsaťtri miliónov eur. Dvadsaťtri miliónov eur, ktoré sa rozdelili medzi 110-tisíc výhercov. Áno, tí, ktorí sa zaočkovali a povzbudzovali druhých, aby sa očkovali. Dvadsaťtri miliónov, z pohľadu verejných financií kvapka v mori. Porovnám vám to ale so sumou, tých 23 mil. sa rozdelilo medzi 110-tisíc ľudí. A mne to vyčítate. A viete, čo spravil Šutaj Eštok dva-tri týždne dozadu? S jedným jediným človek podpísal zmluvu za 13 mil. Trinásť miliónov istému, jak sa volá, Kollár, zabudol som, nie Boris, ale ten druhý, Zoroslavovi Kollárovi. Podpísal s ním nájomnú zmluvu, lebo on ju potrebuje. Budovu, na ktorú by sa ani pes nevyšťal, on ju zrazu potrebuje, podpíše v pohode na desať rokov. Trinásť miliónov na správnom účte u jedného človeka. Trinásť miliónov u jedného človeka. Ja som dal 23 cez očkovaciu lotériu, 23 mil. pre 110-tisíc ľudí. Toto je rozdiel medzi Matovičovou politikou a politikou mafie. (Potlesk.) A môžte tisíckrát vyčítať, že sa ľudia testovali, očkovali a podobne. Ak vy by ste ľudí neštvali proti opatreniam, výrazne menej testov by sme minuli. Áno, možno aj výrazne menej vakcín by sme minuli, lebo jednoducho ten covid by sa na Slovenku tak nerozrástol. Existuje krásna štúdia časopisu Science, je to najlepší vedecký časopis na svete, ktorý rozoberá, že v covide najlepšie po zdravotnej stránke z pohľadu ochrany zdravia, životov a ekonomickej stránke najlepšie dopadli tie krajiny, kde všetci držali dokopy, celá spoločnosť. To znamená, vláda bola súdržná, opozícia nepodrývala autoritu vlády a neboli ani nijaké silné lobistické skupiny, ktoré by proti opatreniam, očkovaniu a podobne, testovaniu a iným chráneniam bojovali. Tie krajiny najlepšie dopadli a najhoršie dopadli tie vlády alebo krajiny, v ktorých opozícia zneužila covid, hyenisticky zneužila covid na to, aby získala podporu pre samých seba, a úplne-úplne najhoršie dopadli tie, ktoré navyše mali kazítko vo vlastnej vláde. My sme také kazítko menom SaS vo vláde mali, menom Richard Sulík a Jana Bittó Cigániková, ktorí potrebovali kritizovať čokoľvek, s čím sme prišli. Samozrejme, že to podrývalo autoritu či už vlády, alebo konzília odborníkov, ktorí tie opatrenia navrhovali. Samozrejme, že to zabíjalo ľudí, preto som svojho času aj Sulíkovi povedal, že môže ísť kopať hroby, lebo bol priamo zodpovedný, bohužiaľ, za úmrtia týchto ľudí. Lebo neustále spochybňovať opatrenia v čase, keď nám v decembri 2020 zomieralo pomaly sto ľudí denne, prísť na tlačovku, hoci konzílium hovorí, že rýchlo treba zavrieť všetko, musí byť lockdown a oni prídu na tlačovku a povedia, konečne treba otvoriť tie reštaurácie, lebo veľmi trpia. Tak akým spôsobom toto asi nepodrýva autoritu a pomáha to v tom, aby sme si chránili životy a zdravie. Bohužiaľ, takéhoto koaličného partnera sme vo vláde mali, napriek tomu sme dopadli z V4 druhí najlepší, môžme povedať. Lebo pred nami väčší počet úmrtí prepočítané na počet obyvateľov mali aj Maďari, aj Česi. Poliaci boli od nás lepší, to treba uznať, my sme boli druhí po nich najlepší, alebo tretí najhorší z tých štyroch. Je to uhol pohľadu, ako sa na to pozrieme. No a čo by som vám ešte teda k tomu povedal, prepáčte, do našich radov hovorím, že trošku viacej času si beriem, ako som chcel. Takže skúsme sa pozrieť na to, že keď hovoríte, že my sme nič pre ľudí nerobili. Tak ja vám poviem iba pár vecí. Že prídavok na dieťa sme zvýšili o 141 % z 24,94 na 60 eur. Na ten ste ešte nenabrali odvahu ho zobrať tým rodinám. O 141 %. Daňový bonus vy ste v roku 2019 nadstavili pre rodiny na 22,17 eur. My sme ho zvýšili na 140 eur. To je nárast o 531 %. Vy ste zdierali, normálne vy ste zdierali tie rodiny s deťmi. Miliardy sa vám hrnuli do rozpočtu, vy ste tie miliardy miesto toho, aby ste ich vrátili späť tým, ktorí to potrebujú, a keďže vieme, že najviac ohrozené chudobou na Slovensku boli a sú rodiny s deťmi, miesto toho, aby ste to dali rodinám s deťmi, ste si to dali do vlastných kešení. Že vám nie je hanba. Tým, že sme nekradli, dokázali sme ufinancovať všetky krízy, ktoré prišli, dokázali sme mať priemerný deficit 4 mld. eur po ufinancovaní všetkých kríz a tento minister financií za tento rok vyprodukuje 7,3 mld. eur deficitu. To je deficit, ktorý je teda, keď dobre rátam, 7,3, to je asi o 80 % vyšší, viac ako 80 % vyšší, ako bol náš priemerný počas rokov, kedy sme mali krízy. A ťažké krízy. A sakra ťažké krízy. A najväčšie krízy v histórii Slovenska. Zaviedli sme tehotenský príspevok vo výške 260 až 396 eur dnes. Každý jeden mesiac od štvrtého mesiaca tehotenstva. Pre vás tie tehotné matky boli nula. Vy ste im nepomáhali nič. Dvanásť rokov ste vládli, nič, že by ste ukázali tehotnej matke, že vám na nej záleží. My sme im dali v priemere, keď to vypočítate, no povedzme okolo dvetisíc eur za tých šesť mesiacov do dňa pôrodu. Úplne nový tehotenský príspevok, ktorý nenájdete nikde inde v Európe, absolútny unikát. Rodičovský príspevok o stovku približne sme zvýšili. Priemerný dôchodok? O 177 eur. Počas tých ťažkých rokov sme zvýšili, pardon, priemerný dôchodok teda o 177 eur. Drasticky viac ako vy, sociálni demokrati, a to teda sa dodnes dôchodci pamätajú, alebo dôchodcovia pamätajú, keď v roku 2016 dostali osobný list od Sociálnej poisťovne a všetci tam mali napísané: Na budúci rok váš dôchodok sa zvyšuje o 1,90 eur. To poštovné stálo viac, jako ste tým ľudom zvýšili dôchodky. Že sa nehanbíte. Čo ste robili s dôchodcami, s rodinami, že sa nehanbíte za tie klamstvá. Zaviedli sme rodičovský dôchodok, ktorý som spomínal, v priemernej výške 306 eur, a to už teda v roku ´23, v tomto roku, myslím, 338 eur, na budúci rok okolo 350, čo mal byť, ale vy im ho idete ukradnúť. Okej, ďakujem pekne. Ten slávny 13. dôchodok? Sľúbili ste v roku 2010. Každý rok ste ho vyplácali vo výške 75 mil. eur. Až keď vám tieklo do bot, keď ste vedeli po vražde Jána a Martiny, ste ho zrazu zvýšili na 150, ten posledný rok pred voľbami. V roku 2019, jeden jedinýkrát na 150 mil. eur. My sme ho zvýšili napriek tomu, že bola ťažká doba, na dvojnásobok alebo štvornásobok tých pôvodných 75 mil. Čiže sme ho vyplácali vo výške 300 mil. eur, hoci vy celé roky, hoci ste ho sľúbili 75, my sme ho vyplácali 300 mil. A on sa nehanbí toho znevažovať, že to bola iba nejaká sociálna dávka. Áno, sociálna dávka štyrikrát väčšia, jak vyplácal Lacko Kamenický. Štyrikrát väčšia dávka, štyrikrát väčší 13. dôchodok, jak vyplácal Kamenický. Odškodnili sme matky, ktoré vy ste okradli pri odchode do dôchodku podľa počtu detí. To boli ročníky ´57 – ´63, keď si dobre pamätám, 430 mil. eur sme na to museli nájsť. To nie sú malé peniaze. Štyristotridsať miliónov eur. Opatrovateľský príspevok pre dôchodcu sme zvýšili približne na dvojnásobok. ŤZP príspevok na auto, na opravu bytu na dvojnásobok zo 6 600 na 13 200. Minimálnu mzdu sme zvýšili z 520 na 700 eur. Pomoc v kríze? Viete, aký je rozdiel medzi vami a nami? Vy keď ste akože mali krízu, veľká hospodárska kríza 2009, ste až slávnu jednu veľkú pomoc spravili, že šrotovné. Za 33 mil. eur. Že aby teda ľudia si vymenili autá. Tridsaťtri miliónov eur. Viete, koľko my sme dali na pomoc ekonomike a ľuďom počas kríz, ktoré sme zažili za tie tri roky? Osem miliárd eur. Viete, koľko je 8 mld. delene 33? Vypočítajte si sami, mne sa to nechce, ale približne to bude dosť veľa (povedané so smiechom), koľko to je do frasa? To je 30 krát 8, 240-krát viac sme pomohli ľuďom počas kríz, ako ste pomohli vy, keď ste mohli a mali ste hojno, že sa vám prachy do rozpočtu sypali. Zdravotníkom? Koľko vy ste pomohli mimo automatu? Viete, koľko za tie roky, keď ste vládli? Mimo automatu. Že ste im niečo vylepšili, nejaké skóre, nejaké roky praxe a podobne. Nula percent. Preto je zdravotníctvo v takom stave, v akom je. Preto máme tak málo zdravotných sestier. Lebo vy ste z toho povolania urobili niečo, kam sa nepatrí ísť. Keď moja mama študovala za zdravotnú sestru, tie dievčatá boli hrdé, že sa stali zdravotnými sestrami. Vy ste vytvorili také prostredie, kde to dievča vedelo, že keď pôjdem za zdravotnú sestru, budem mať plat horší ako upratovačka. Takto vy ste si vážili zdravotníkov. Ale my sme zaviedli napríklad mimo automatu zvýšenie ich platov od 7 do 46 %. Áno, najmä na základe toho zavedenia rokov praxe. Alebo stabilizačný príspevok, či už do zdravotníctva pre zdravotníckych pracovníkov, alebo v sociálnych službách do 5-tisíc eur, 3-, 4-, 5-tisíc eur. Zaviedli sme lieky zadarmo pre deti do šesť rokov, pre dôchodcov, pre invalidov, obedy zadarmo, ktoré som spomínal v dvojnásobnej výške ako vy. Elektrinu sme zastropovali za staré ceny, hoci celý svet platil, hlavne Európa, extrémne navyše. Česi? Išli im účty na trojnásobok voči slovenským domácnostiam. A sme na to dodnes hrdí, že sme nedali pocítiť slovenským rodinám, aby platili čo i len euro navyše za elektriku. A vy sa tu nehanbíte povedať, že my sme ľuďom nepomáhali? Že my sme zhumpľovali krajinu? Keď sme mali deficity v polovičnej výške, ako on bude mať tento rok, hoci nemá žiadne krízy? Jednoducho neviete hospodáriť, ste totálni diletanti, hľadáte len cestičky, ako rozkradnúť zo spoločného a báchorky si myslíte, že môžte hovoriť naveky a oblbovať s nimi ľudí, lebo naveky vám tieto hlúposti budú, budú brať. A to, čo tu aj v úvodnej reči povedal minister zdravotníctva, kde hovoril teda, že však idete opraviť niektoré veci a teda tým zdravotníkom, tam nejakých 40 mil. sa im prihodí. Viete, čo znamená tých 40 mil., že sa im prihodí? Že ich neokradnete o 259 mil. z výplat, ale len o 219 mil. z výplat. Nie ste trápni? Nepripadáte si trošičku akože choro? Že ešte normálne on sa sem nehanbí postaviť a povedať, že vlastne on vybavil? Však vy tých ľudí idete okradnúť. Však vy ste tu hlasovali za zvýšenie platov zdravotníkov. Vy ste tu zo SMER-u, z HLAS-u hlasovali a hovorili ste, ako na tých zdravotníkoch vám záleží. Vytvárali ste pocit, ilúziu medzi zdravotníckymi pracovníkmi, medzi vašimi voličmi, že vlastne keď vás budú voliť, nič sa nestane, že budú v klídku, v žiadnom prípade im to nezoberiete. Nikoho, žiadneho vašeho lucidného voliča, ktorý pracuje v zdravotníctve, ani len nenapadlo, že keď ste za niečo také hlasovali, že vy im to po voľbách na chrapúňa zoberiete. A dupľom, že im to zoberiete po tom, ako si pol roka pred tým sami sebe zvýšite platy skoro o 100 %. Lebo vy ste si zvýšili platy. Lebo vy tu máte väčšinu v Národnej rade. Tuto kolega hovorí, že my nie. Tak skúste si prečítať ústavu. Máte väčšinu v Národnej rade a Národná rada kontroluje vládu. A vy ste tú vládu, ktorá si sama sebe zvýšila platy, vy ste slabučko hafkali a povedali, áno, zaslúžite si. Ak by ste boli normálni, tak poviete, že žiadne také. Poviete si, takúto kompetenciu vám zoberieme, milá vláda. Vy chcete od nás, aby my sme vám tu hlasovali za zdieranie a ožobračovanie ľudí a vy predtým si zvýšite platy o päť litrov mesačne a v čistom? Čo ste sa s koňom zrazili? Fico, neblbni, Danko, neblbni, Šutaj, neblbni, žiadne také, buď to zrušíte, alebo my koaliční poslanci navrhneme novelu, že tú kompetenciu z vlády presunieme si na samých seba a nedovolíme vláde, aby si sama sebe zvyšovala platy. Ale vy na to nemáte odvahu. Lebo vám to vyoperovali. Vy ste vašu odvahu a česť a sociálne cítenie predali tam pri vstupe do parlamentu. Ono sú pozlátené tie kľučky možno tak symbolicky a naschvál, lebo mnohí z vás, a myslím, že väčšina, keď sem vstupujete, tak si myslíte, že teda čo vy ste niekto, vy ste zrazu poslanec. A na druhý deň alebo tretí, keď idete okolo tej kľučky, už zrazu máte pocit, že tá kľučka sa vás tak akosi pošepky pýta, že ako ste sa vybuvenkali v noci, pán poslanec, pani poslankyňa. A vy na ľudí ste zabudli. Vy ste ich nechali tam, aj vaše sľuby. Vy ste sa na nich vykašľali. A prepáčte mi to slovo, vy ste sa na nich vysrali, vy ste ich podviedli, lebo sľubovať na bilbordoch, že im dáte lacnejšie potraviny, energie, krajší život a konečne tu nebude chaos ako za Matoviča a potom sem donesiete jeden veľký chaos. Hádate sa jako psi a idete im zvýšiť všetko, čo sa len zvýšiť dá, a naďalej ich idete klamať, že vlastne sa ich to ani len nedotkne, lebo vy idete udržovať životnú úroveň a podobné drísty. Že sa vy len teda nehanbíte. A povedzte pravdu aj o tej DPH, pýtajte sa, lebo možno ja verím tomu, že niektorí z vás, aj keď síce svedomie už dávno predali, ale v kalkulačke počítať viete, lebo to sa týka aj tých vašich vrecák. Vypočítajte tým vašim voličom, koľko im cez tú DPH zoberiete. Síce sa ich snažíte uchlácholiť, že však vlastne aj niektoré položky sa znížia. Ale áno, znižujete niektoré, ale to najdôležitejšie, to väčšinu, čo každý jeden z vás kupuje, alebo každý aj z vašich voličov väčšinu kupuje, to bude tá 23 % dépeháčka. A keď v priemere z nej idete vybrať miliardu a keď logicky si vydelíte miliarda deleno päť celé štyri milióna ľudí, tak odhadujem, že to takých nejakých 190-185 eur na osobu a rok bude. Či to bude bábätko, študent, zamestnaný, živnostník alebo dôchodca. O skoro 200 eur ich idete okradnúť len na dépeháčke. O stovky až tisíce ich idete okradnúť na daňových bonusoch. O stovky až tisíce ich idete okradnúť cez rodičovský dôchodok. O stovky a tisíce ich idete okradnúť o peniaze za kúrenie plynom, že si dovolili ten luxus kúriť plynom. Že sa nehanbíte. Ja viem, že zbytočne takto možno aj symbolicky klopem na vaše svedomie a vaše svedomie sa nezobudí a zase poslušne jak junáci bez svedomia 79 prštekov zahlasuje za. Ja viem, áno, máte to lepidlo, že biznis vás drží dokopy. My sme to lepidlo nemali, áno, možno aj preto sme sa rozsypali alebo možno aj preto, že Haščák si tu choval SaS-ku či Sulíka. A tri vlády boli schopní položiť. A ja to považujem za dôležité z tohto miesta povedať, že ak by títo ľudia, SaS aj s pomocou PS, nepovalili Hegerovu vládu, my by sme možno tento problém tu dnes neriešili. Možno Marián by bol minister financií a mohol by nám ukázať, aké tu teda budeme mať liberálnejšie, finančne lepšie zajtrajšky. Ale povaliť vládu za to, že my sme si povedali, že to, čo zabezpečíme, aby sa neukradlo a v ťažkých časoch ušetríme, že to dáme rodinám a toto si zobrať ako zámienku na to, aby sa povalila vláda, bolo strašne detinské. A mrzí ma, že mnohí voliči dnes ako keby zabudli. Už zrazu pozerajú na SaS, že však vlastne to je opozícia, ktorá bojuje, ktorá bojuje proti strašiakovi, ktorého priviedla k moci. Ďakujem pekne. (Potlesk.)